Boek: Is bye werklik in gevaar en wat kan ons doen om hulle te beskerm?Wojciech Grajkowski Hoe lank is heuningbye al op aarde? Wat is die rol van die koninginby en haar onderdane, en hoe maak bye die sidderdans? Wat doen die byeboer – die landheer van die byekolonie – en watter toerusting het hy nodig? Is bye werklik in gevaar en wat kan ons doen om hulle te beskerm? In Die boek van bye word dié en nog baie ander vrae met indrukwekkende illustrasies in groot formaat beantwoord. Die boek volg die geskiedenis van bye van die antieke tye tot vandag. Dit gons van informasie oor die besige byfamilie wat saam ’n georganiseerde samelewing vorm waarin elke lid ’n spesifieke rol het en die belang van bye en hulle kosbare heuning in die geskiedenis en in die res van die natuurlike wêreld. Wojciech Grajkowski is ’n bioloog en het al talle boeke vir kinders oor wetenskap en die natuur geskryf. Piotr Socha is ’n grafiese ontwerper en illustreerder. Hy het aan die akademie vir beeldende kunste van Warschau studeer. Hy is een van Pole se populêrste strokiesprentkunstenaars, bekend vir sy humoristiese tekeninge in prominente Poolse tydskrifte en koerante. Die boek van bye is deur Esta Grobler in Afrikaans vertaal. Prys: R395,00* *Prys onderworpe aan verandering Koop die boek by Graffiti Boeke